ફળિયાની મધ્યમાં રંગબેરંગી ફુગ્ગાઓથી સજ્જ સુશોભિત મંડપની છતમાંથી પાણીની કૃત્રિમ વર્ષા કરવામાં આવી હતી. આ સાથે જ વાગતા ગીત - સંગીતના સુમધુર ધ્વનિ પર સૌના પગ થિરકવા લાગ્યા હતા. તથા બાળકો સાથે મોટેરાંઓ પણ મન મૂકીને નાચ્યા હતાં. પર્વને અનુરૂપ સફેદ કુર્તા - પાયજામા તથા બાંધણીની પાઘડીના પરંપરાગત પરિધાનમાં સજ્જ ડૉ. પાર્થ ગોલે ઢોલ વગાડીને તાલ દ્વારા વાતાવરણની લયબદ્ધતામાં અનેરો ઉમેરો કરી સૌને મંત્રમુગ્ધ કરી દીધા હતા.